Hoya (sinumbua)

Hoya (töi ilmiah Oncosperma tigilarium) no töi zinumbua sotöla si fakhili-khili ba nohi, bahiza sageu tölania afönu doi. Ba Danö Niha oya la'oguna'ö ia tobali döla-döla nose, tanga wato, sula mbanio, btn. Sito'ölönia tumbu hoya ba gatua töra-töra ba nahia sadawa-dawa solaza-laza simane ba zinga nasi ma ba zinga nidanö. Tesöndra ia ba Vietnam Selatan, Kamboja, Filipina, Malaysia ba ba Indonesia.Kew World Checklist of Selected Plant Families Börö wamokai gatua, itugu alö wa'oya hoya.

 Omböila 

Töla hoya tola alaŵa irege 12m (itaria göi irugi 30m) ba fa'esolo dölania simane fa'esolo döla wino (Ø 12cm irugi 20cm). Sandrohu dölania afönu ndroi satarö. Buania hulö mbua wino, bahiza ya'i abölö ide-ide. Bulunia fakhili ba mbulu nohi.Henderson, A. (2009). Palms of Southern Asia: 1-197. Princeton university press, Princeton and Oxford.Barfod, A.S. & Dransfield, J. (2013). Flora of Thailand 11(3): 323-498. The Forest Herbarium, National Park, Wildlife and Plant Conservation Department, Bangkok.

 Töi 

Töi hoya ba li Indonesia ya'ia nibung, eluahania ndroi, börö me sageu töla oi mondroi ia. Ba Filipina latötöi ia anibung.

 Guna 

Ba Danö Niha töla hoya la'oguna'ö ia tobali döla-döla nose, danga wato, gari hoya, sula mbanio, gasö nomo, fanulagö duwu-tuwu, famagaölö ma famakhai mbalö lambe-lambe ba domosa Nomo Niha ba Hada Laraga ba tanöbö'önia. Ba soi Kamboja la'oguna'ö hoya andre tobali laso-laso ba womagönö idanö ma zui tobali fafa awö tobali likhe ni'oguna'ö ba wayo. Itaria göi la'oguna'ö mbuania sowuge'e nasa tobali fangali wino ba nafo. Kio-kionia ma howunia tola göi tobali diwo ma ö.

 Umbu 

Kategori:Palma
Kategori:Sinumbua
Kategori:No mufareso